open-index/open-wikipedia-markdown huggingface dataset:
Σβάντεπολκ του Βίμπυ

Ο **Σβάντεπολκ Κνούτσον**, δαν.: *Svantepolk Knutsson***,** (απεβ. περί το 1310) από τον Οίκο του Σβάντεπολκ ήταν Σουηδός ιππότης και σύμβουλος. Έγινε πλούσιος φεουδάρχης στο Έστεργκέτλαντ.  

## Βιογραφία
Πατέρας του ήταν ο Kνουντ Βάλντεμαρσεν (π. 1205-1260), δούκας της Ρεβέλια, Μπλέκινγκε και Λόλαντ. Ο πατέρας του ήταν νόθος γιος τού βασιλιά Βάλντεμαρ Β΄ της Δανίας (1170–1241)  Η μητέρα του ήταν από την Πομερανία, τής οποίας το μικρό όνομα δεν είναι γνωστό, αλλά αναφέρεται ότι καταγόταν από τη δουκική οικογένεια τής Πομερελίας. Το όνομα Σβάντεπολκ μπορεί να θύμιζε κάποιον μητρικό συγγενή σλαβικών πριγκιπικών δυναστειών. Ο αδελφός του ήταν ο Έρικ, δούκας του Χάλαντ.

Ο Σβάντεπολκ εγκαταστάθηκε στο Βίμπυ στο Έστεργκετλαντ στα τέλη του 13ου αι. Ήταν ιππότης και σύμβουλος από το 1290 περίπου. Το αρχοντικό του βρισκόταν στο Έστρα Ρυντ, μία ενορία του Σέντερκεπινγκ.  Έγινε δικαστικός (lagman) του Έστεργκετλαντ.

Σύζυγός του ήταν η Βενεδίκτη των Μπγιέλμπο (απεβ. 1261), κόρη του Σούνε Φόλκεσον (απεβ. 1247), εγγονός του κόμη Μπίργκερ Μπρόσα (απεβ. 1202). Η μητέρα του Bενεδίκτη ήταν η Ελένα Σβέρκερσντοτερ, κόρη του βασιλιά Σβέρκερ Β΄ της Σουηδίας και τής πρώτης συζύγου του Bενεδίκτης Έμπεσντοτερ του Χβίντε (απεβ. π. 1200). Ήταν αδελφή της βασίλισσας Αικατερίνης Σούνεσντοτερ (π. 1215 – 1252), συζύγου τού βασιλιά Ερίκου ΙΑ΄ της Σουηδίας.     

Ο Σβάντεπολκ Κνούτσον ήταν πατέρας της Ίνγκριντ Σβάντεπολκσντοτερ (απεβ. π. 1350), συζύγου του Φόλκε Άλγκοτσον (απεβ. π. 1310) και αργότερα ηγουμένης του αβαείου Βρέτα. Ήταν γονείς του Σουηδού συμβούλου Kνουτ Φόλκεσον (απεβ. 1348).  

Οι κόρες του Σβάντεπολκ και της Bενεδίκτης παντρεύτηκαν άρχοντες σουηδικής αριστοκρατίας και έγιναν πρόγονοι αρκετών σουηδικών ευγενών οικογενειών, φέρνοντας σημαντικές προίκες.

## Παραπομπές


Κατηγορία:Οίκος των Έστριντσεν
Έρικ ο Μακροσκελής του Λάνγκελαντ

Ο **Έρικ Έρικσεν**, δαν.: *Erik Eriksøn*, επίσης γνωστός ως **Eric Longlegs** (*Langben*), (1272–1310), κύριος τoυ Λάνγκελαντ, ήταν ο δεύτερος γιος του Ερίκου Α', δούκα του Σλέσβιχ και νεότερος αδελφός του Βάλντεμαρ Δ', δούκα του Σλέσβιχ.

## Βιογραφία
Γεννήθηκε το 1272 ως δεύτερος γιος του Ερίκου Α', δούκα του Σλέσβιχ, από τη σύζυγό του Μαργαρίτα της Ρούγκια. Κατείχε το νησί Λάνγκελαντ ως φέουδο και κληρονόμησε τις περιουσίες της οικογένειας των δουκών στο νότιο Φούνεν, όπως ακριβώς είχε πριν από αυτόν ο θείος του, Άβελ κύριος του Λάνγκελαντ. Αναφέρεται για πρώτη φορά ως υπεύθυνος για τη δολοφονία του σενεσάλη Σκγιαλμ Στίγκσεν στις 23 Αυγούστου 1292. Η δολοφονία ήταν πιθανώς αποτέλεσμα της εχθρότητας, που προκλήθηκε όταν ο βασιλιάς Έρικ ΣΤ΄ της Δανίας, μετά την ενηλικίωση, κατάσχεσε το φέουδο του Λάνγκελαντ και τις περιουσίες της οικογένειας των δουκών στο νότιο Φούνεν.

Μαζί με τον αδελφό του, δούκα Βάλντεμαρ, ενώθηκε με τους εχθρούς του βασιλιά. Το 1293 υπήρξε μία σύγκρουση μεταξύ των δύο μερών στο Σόμερστεντ Χέατ κοντά στο Χάντερσλεβ, που οδήγησε σε συμβιβασμό, όπου ο Έρικ έλαβε τον Λάνγκελαντ ως φέουδο.

Στη συνέχεια, παντρεύτηκε τη Σοφία του Κέρφουρτ, κόρη της Γιούτας της Σαξονίας, χήρας του βασιλιά Ερρίκου Δ΄ της Δανίας στον δεύτερο γάμο της με τον Μπούρχαρντ Η΄, κόμη του Κέρφουρτ-Ρόζενμπουργκ. Η Σοφία ήταν επομένως ετεροθαλής αδελφή των θυγατέρων του βασιλιά Ερρίκου Δ', μεταξύ των οποίων ήταν η νεκρή βασίλισσα Ίνγκεμποργκ της Νορβηγίας, μητέρα του βασιλιά Ερρίκου Β' της Νορβηγίας. Έτσι, ο γάμος συνέδεσε τον Έρικ με τον βασιλιά της Νορβηγίας, ο οποίος τον ανακήρυξε ιππότη, και οδήγησε επίσης σε νέα σύγκρουση με τον βασιλιά Έρικ ΣΤ', ο οποίος διατήρησε την κληρονομιά της συζύγου του από τις ετεροθαλείς αδελφές της.

Στις 3 Φεβρουαρίου 1296 συνήφθη συμβιβασμός στο Βόρτινγκμποργκ, στον οποίο ο βασιλιάς υποσχέθηκε να παραδώσει την κληρονομιά της Σοφίας, αλλά οι περιουσίες της οικογένειας των δουκών στο νότιο Φούνεν, που ανήκαν στο παρελθόν στον Άβελ κύριο του Λάνγκελαντ, κρατήθηκαν από τον βασιλιά νόμιμα, καθώς τις είχε αποκτήσει από την κόρη του Άβελ. Μόνο η πόλη Ρούντκεμπινγκ μεταφέρθηκε για να γίνει μέρος του φέουδου του Λάνγκελαντ και ο Έρικ επιβεβαίωσε τα δικαιώματα της πόλης την ίδια ημέρα.

Ο Έρικ απεβίωσε το 1310. Το 1315, η Σοφία, παρουσία του βασιλιά και αρκετών ευγενών, δώρισε την κληρονομιά των αδελφών της στο Ιερό της Αγίας Αγνής στο Ρόσκιλντε, κρατώντας μόνο την πόλη Σκαίλσκερ για τον εαυτό της.

## Οικογένεια
Νεύτηκε τη Σοφία του Κέρφουρτ, κόρη του Μπούρχαρντ Η΄, κόμη του Κέρφουρτ-Ρόζενμπουργκ, μπουργκράβου του Μαγδεμβούργου και της Γιούτας της Σαξονίας, χήρας του Ερρίκου Δ' της Δανίας. Ο γάμος ήταν άτεκνος.

## Οικογένεια
Νυμφεύτηκε την Ελισάβετ των Ασκάνια, κόρη του Ιωάννη Α΄ δούκα της Σαξονίας και είχε τέκνο:
* Ερρίκος Β΄ 1290-1325, δούκας του Σλέσβιχ.

## Πρόγονοι

## Παραπομπές


## Βιβλιογραφικές αναφορές
* Βιογραφία στο *Dansk Biografisk Leksikon* 1. επιμ.

Κατηγορία:Οίκος των Έστριντσεν
Ρέφιλ Μπγιέρνσον

Ο **Ρέφιλ Μπγιέρνσον**, δαν.: *Refil Björnsson*, (π. 850 ; ) ήταν Σουηδός πρίγκιπας, εγγονός του Ράγκναρ Λόθμπροκ, ο οποίος φέρεται να άκμασε στην πρώιμη εποχή των Βίκινγκ και είχε κάποια δυναστική σημασία. Η ιστορική του ύπαρξη είναι αβέβαιη.

## Βιογραφία
Ουσιαστικά η μόνη μας πηγή για το πρόσωπό του είναι το *[[Hervarar saga ok Heiðreks|έπος (saga) Hervarar ok Heiðreks]]* (13ος αι.), που ολοκληρώνεται με ένα σύντομο χρονικό των Σουηδών βασιλέων μέχρι το 1118. Αυτό το κείμενο λέει ότι τον διάσημο ηγεμόνα των Βίκινγκ Ράγκναρ Λόντμπροκ, μετά το τέλος του, τον διαδέχθηκαν διάφοροι γιοι του, που κυβέρνησαν τη Σουηδία, τη Δανία, τα ανατολικά εδάφη (Αυστρίκι) και την Αγγλία.  Ο Μπγιέρν ο Σιδηρόπλευρος έλαβε το σουηδικό βασίλειο. Αυτές οι πληροφορίες είναι ιστορικά προβληματικές, αφού ο Μπγιέρν είναι γνωστό ότι έκανε επιδρομές των Βίκινγκ στη Δυτική Φραγκία τη δεκαετία του 850 και φέρεται να απεβίωσε στη Φρισία στις αρχές της δεκαετίας του 860.  Σύμφωνα με το *έπος Hervarar*, ο Μπγιέρν είχε δύο γιους, που ονομάζονταν Έρικ και Ρέφιλ. Ο Έρικ κληρονόμησε τη Σουηδία, αν και κυβέρνησε μόνο για μικρό χρονικό διάστημα. Ο νεότερος γιος Ρέφιλ ήταν «βασιλιάς πολεμιστής και βασιλιάς της θάλασσας» (herkonungr ok sækonungr), με άλλα λόγια ένας πριγκιπικός επιδρομέας σύμφωνα με την παράδοση του πατέρα και του πάππου του. Όταν ο κύριος ηγεμόνας Έρικ απεβίωσε, ο Ρέφιλ ήταν προφανώς νεκρός, αφού ο επόμενος ηγεμόνας ήταν ο γιος του Ρέφιλ, Έρικ Ρέφιλσον, ο οποίος επαινείται ως μεγάλος πολεμιστής και παντοδύναμος βασιλιάς. 

Η όψιμη και συνοπτική φύση του *έπος του Hervarar* κάνει δύσκολο το να εκτιμηθεί η πιθανή ιστορικότητα του Ρέφιλ ή του γιου του.  Σύμφωνα με το *[[Skaldatal]]*, κάποιος Αλφ γιαρλ ο Μικρός συνέθεσε ένα ή περισσότερα επαινετικά ποιήματα για τον Έρικ Ρέφιλσον, αν και τίποτε από αυτά δεν έχει διασωθεί.  Το όνομα Ραίφιλλ βρίσκεται σε μια λίστα (Þula) θρυλικών και μυθικών μορφών, που περιλαμβάνεται στην *[[Νεότερη Έντα|Edda του Σνόρι]]*, σε μία ενότητα με ποιητικά ονόματα για τους βασιλείς της θάλασσας. Πολλοί από αυτούς τους βασιλείς της θάλασσας έχουν ονόματα που τελειώνουν με *-ill*, πράγμα που σημαίνει ποιητικές επινοήσεις. 

## Βιβλιογραφικές αναφορές

## Βιβλιογραφία
* Ellehøj, Svend (1965) *Studier over den ældste norrøne historieskrivning* . Hafniæ: Munksgaard.
* Storm, Gustav (1877) "Ragnar Lodbrok og Lodbrokssønnerne; Studie i dansk Oldhistorie of Nordisk Sagnhistorie", *Historisk Tidskrift* 2:1 https://babel.hathitrust.org/cgi/pt?id=hvd.32044105191639&view=1up&seq=383
* Tolkien, Christopher, & Turville-Petre, G. (επιμ.) (1956) *Hervarar Saga ok Heidreks* . Λονδίνο: Viking Society for Northern Research. http://www.vsnrweb-publications.org.uk/Text%20Series/Hervarar%20saga%20ok%20heidreks.pdf

Κατηγορία:Δυναστεία του Μούνσε
Χριστίνα Ίνγκεσντοτερ της Σουηδίας

Η **Χριστίνα Ίνγκεσντοτερ,** σουηδικά: *Kristina Ingesdotter,* (11ος αιώνας – 18 Ιανουαρίου 1122) ήταν Σουηδή πριγκίπισσα και πριγκίπισσα στο μεγάλου Νόβγκοροντ, το Ροστόφ και το Μπέλγκοροντ, με τον γάμο της με τον μεγάλο πρίγκιπα Μστισλάβ Α' του Κιέβου.

## Βιογραφία
Ήταν κόρη του βασιλιά Ίνγκε Α΄ της Σουηδίας και της Βασίλισσας Ελένας.  Η Ελένα ήταν αδελφή του βασιλιά Μπλοτ-Σβεν της Σουηδίας. Ήταν πιθανώς η μεγαλύτερη από τις τρεις βασιλικές κόρες, καθώς είχε παντρευτεί πριν από τις αδερφές της Μάργκαρετ Φρένκουλλα και Αικατερίνη Ίνγκεσντοτερ της Σουηδίας.

Η Χριστίνα παντρεύτηκε τον Mστισλάβ Α΄, ο οποίος ήταν πρίγκιπας του μεγάλου Νόβγκοροντ, του Ροστόφ και του Μπέλγκοροντ. Έτσι κατά τη διάρκεια του γάμου τους είχε τους αντίστοιχους τίτλους. Σύμφωνα με τον Βασίλι Τατίστσεφ, παντρεύτηκαν το 1095. Ο Πολωνός ιστορικός Νταρίους Νταμπρόβσκι δήλωσε ότι ο Τατίστσεφ δεν βασίστηκε σε αξιόπιστη πηγή. Η Χριστίνα παντρεύτηκε τον Μστισλάβ Α΄ μεταξύ 1090 και 1096 .

Η προσωπική σφραγίδα της Χριστίνας βρέθηκε από τους αρχαιολόγους, η οποία απεικονίζει μία γυναίκα με στέμμα και αύρα αγίου και την επιγραφή «Αγία Χριστίνα» στα ελληνικά.  Η πριγκίπισσα Χριστίνα προτείνεται να απεικονίστηκε ως Αγία Χριστίνα στην εκκλησία της Νερεντίτσας, κάτι που ερμηνεύτηκε ως σημάδι ότι μπορεί να λατρευόταν τοπικά ως αγία εκεί. 

Ο πατέρας της, ο βασιλιάς Ίνγκε Α΄, απεβίωσε το 1110 και τον διαδέχθηκαν στον σουηδικό θρόνο οι ανιψιοί του. Ζώντας στη Ρωσία, η Χριστίνα ήταν στη Σουηδία και θεωρήθηκε πολύ μακριά για να της δοθεί μερίδιο στην κληρονομιά του πατέρα της, αφήνοντας μόνο τις μικρότερες αδελφές της, τη βασίλισσα Mάργκαρετ της Δανίας και την Αικατερίνη ως κληρονόμους του πατέρα τους.  Ωστόσο, είναι γνωστό ότι η Mάργκαρετ μοιράστηκε την κληρονομιά της με την ανιψιά της Ίνγκριντ στη Νορβηγία και την ανιψιά της Ίνγκεμποργκ στη Δανία, δίνοντάς τους από ένα τέταρτο: η Ίνγκεμποργκ ήταν η κόρη της Χριστίνας και το μόνο από τα παιδιά της, που κατοικούσε στη Σκανδιναβία. Έζησε στη Δανία μετά τον γάμο της με έναν Δανό πρίγκιπα μερικά χρόνια αργότερα, που θα μπορούσε να υπολογιστεί ως μερίδιο στην κληρονομιά από τη μητέρα της, Χριστίνα. 

Η Χριστίνα απεβίωσε στις 18 Ιανουαρίου 1122.  Τρία χρόνια μετά το τέλος της, ο σύζυγός της Msστισλάβ Α΄ έγινε μέγας πρίγκιπας του Κιέβου.

## Οικογένεια
* Ίνγκεμποργκ, παντρεύτηκε τον Κνούτο Λαβάρντ της Γιουτλάνδης και ήταν μητέρα του Βάλντεμαρ Α΄ της Δανίας.
* Μάλμφριντ του Κιέβου, παντρεύτηκε τους: (1) Σίγκουρντ Α΄ τον Σταυροφόρο βασιλιά της Νορβηγίας, (2) Έρικ Β΄ της Δανίας.
* (Ντομπροντεία) Ευπραξία, παντρεύτηκε τον Αλέξιο Κομνηνό, γιο του Ιωάννη Β΄ Κομνηνού Αυτοκράτορα των Ρωμαίων.
* Βσέβολοντ του Πσκοβ
* Mαρία Μστισλάβνα του Κιέβου, παντρεύτηκε Βσέβολοντ Β΄ μεγάλο πρίγκιπα του Κιέβου.
* Ιζιασλάβ Β΄ μεγάλος πρίγκιπας του Κιέβου.
* Ροστισλάβ Α΄ μεγάλος πρίγκιπας του Κιέβου.
* Σβιατοπόλκ του Πσκοφ.
* Ρογκέντα, παντρεύτηκε τον Γιαροσλάβ της Βολυνίας.
* Ξένια, παντρεύτηκε τον Μπριάτσισλαβ του Ιζιασλάβλ

## Παραπομπές


## Εξωτερικοί σύνδεσμοι
* 

Κατηγορία:Σουηδέζες πριγκίπισσες
Διοργανώσεις Ε.Π.Σ. Φθιώτιδας 2022–23

Το πρωτάθλημα της περιόδου **2022-23**, ήταν το 72ο πρωτάθλημα που διοργανώνει η Ένωση Ποδοσφαιρικών Σωματείων Φθιώτιδας, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Φθιώτιδας.

Η πρωταθλήτρια της ΕΠΣ Φθιώτιδας συμμετείχε στα μπαράζ ανόδου στην Γ΄ Εθνική ερασιτεχνική κατηγορία και η κυπελλούχος κερδίζει την συμμετοχή στο Κύπελλο Ελλάδος της επόμενης σεζόν.

## Πρωτάθλημα

### Α΄ Κατηγορία
Η κορυφαία κατηγορία διεξήχθη με τη συμμετοχή 15 ομάδων σε έναν όμιλο. Η ομάδα του Ευρυτανικού υποβιβάστηκε στην Β' κατηγορία, το Καλαπόδι και το Λιανοκλάδι προβιβάστηκαν στην Α' κατηγορία ενώ η Αταλάντη υποβιβάστηκε από την Γ' εθνική. Ο πρωταθλητής συμμετέχει στα μπαράζ ανόδου στη Γ’ Εθνική, ενώ υποβιβάζονται οι ομάδες που καταλαμβάνουν την 14η και 15η θέση.

#### Ανακατατάξεις ομάδων
Οι ακόλουθες ομάδες έχουν αλλάξει κατηγορία από την σεζόν 2021-22:

**Υποβιβάστηκε από την [[Γ΄ Εθνική ποδοσφαίρου ανδρών 2021-2022|Γ΄ Εθνική]]**
* Α.Π.Ο. Αταλάντη

**Υποβιβάστηκε από την [[Διοργανώσεις Ε.Π.Σ. Φθιώτιδας 2021–22#Α' Κατηγορία|Α' κατηγορία]]**
* Ευρυτανικός

**Προβιβάστηκαν από την [[Διοργανώσεις Ε.Π.Σ. Φθιώτιδας 2021–22#Β' Κατηγορία|Β' κατηγορία]]**
* Καλαπόδι
* Λιανοκλάδι

#### Βαθμολογία

#### Αποτελέσματα

### Β' Κατηγορία
Στην μεγαλύτερη κατηγορία προβιβάστηκαν οι τρεις (3) πρωταθλήτριες ομάδες.

#### Βαθμολογία 1ος Όμιλος

#### Βαθμολογία 2ος Όμιλος

#### Βαθμολογία 3ος Όμιλος

## Κύπελλο
### Προκριματική Φάση

|}
### Α΄ Φάση

|}

### Προημιτελικά

  
|}

### Ημιτελικά

|}

### Τελικός

## Παραπομπές


Κατηγορία:Ε.Π.Σ. Φθιώτιδας
Κατηγορία:Εγχώρια ποδοσφαιρικά πρωταθλήματα 2022–2023
Κατηγορία:Εγχώρια ποδοσφαιρικά κύπελλα 2022-2023
Σεσίλια Κνούτσντατερ

Η **Σεσίλια Κνούτσντατερ**, δαν.: *Cecilia Knudsdatter*, (1081/85 – μετά τις 7 Ιανουαρίου 1131), ήταν Δανή πριγκίπισσα, κόρη του Κνούτου Δ΄ της Δανίας και της Αδέλας της Φλάνδρας, κόρης του Ροβέρτου Α΄ κόμη της Φλάνδρας.

Κατά την εκτόπιση και τη δολοφονία του πατέρα της το 1086, η μητέρα της εγκατέλειψε τη Δανία και επέστρεψε στη Φλάνδρα με τον γιο της Κάρολο Α΄, ενώ η Σεσίλια και η αδελφή της Ίνγκεγκερντ ακολούθησαν τον εκ πατρός θείο τους Έρικ Α΄ της Δανίας και τη θεία Μπόεντιλ Τούργκοτσντατερ, που έγιναν ανάδοχοι γονείς τους, στη Σουηδία. 

Ο Έρικ Α΄ και η Μπόεντιλ επέστρεψαν στη Δανία, όταν ο Έρικ Α΄ παραιτήθηκε του θρόνου το 1095. Και οι δύο αδελφές παντρεύτηκαν Σουηδούς ευγενείς. Η Σεσίλια παντρεύτηκε τον κόμη (jarl) Έρικ.  Αργότερα επέστρεψε στη Δανία, όπου ο σύζυγός της έγινε κόμης του Φάλστερ, και το ζευγάρι εγκαταστάθηκε στο Χάραλντστεντ στο Ρίνγκστεντ. Το ζευγάρι είχε δύο γιους: τον Kνουντ και τον Καρλ, δούκα του Χάλαντ. Πιθανώς είχε επίσης μία κόρη, την Ίνγκερ Έρικσντοτερ, η οποία παντρεύτηκε τον Άσερ Ρινγκ, έναν μεγιστάνα της φυλής Χβίντε από το Φγιένεσλεβ στη Ζηλανδία, και ήταν η μητέρα του Έσμπερν Σνάρε και του Aμπσαλόν.

Το 1131 ο Κνούτος Λαβάρντ την επισκέφτηκε. Αυτή υποψιάστηκε ότι θα τη δολοφονούσαν και προσπάθησε να τον πείσει να μην πάει στη συνάντησή του με τον Μάγκνους, όπου επρόκειτο να σκοτωθεί, αλλά εκείνος αγνόησε τη συμβουλή της.

## Βιβλιογραφικές αναφορές

## Πηγές
* 
* Dansk biografisk Lexikon / IV. Bind. Clemens - Eynden
* Cecilia, urn:sbl:16520, Svenskt biografiskt lexikon (art av Nat. Beckman.), hämtad 2015-02-14. 
* Dansk biografisk Lexikon / IV. Bind. Clemens - Eynden

## Παραπομπές


Κατηγορία:Πριγκίπισσες της Δανίας
Μπίργκερ Μπρόσα

Ο **Μπίργκερ Μπόρσα**, δαν.: *Birger Brosa*, Παλαιά Σκανδιναβικά: *Birgir Brósa,* (απεβ. 9 Ιανουαρίου 1202) ήταν κόμης (jarl) της Σουηδίας από το 1174 έως το 1202. 

## Βιογραφία
Ήταν γιος του Μπενγκτ Σνίβιλ και μέλος του ισχυρού Οίκου του Μπγιέλμπο. Στα μεσαιωνικά κείμενα αποκαλείται είτε ο *[[Γιαρλ στη Σουηδία|κόμης των Σουηδών]]* είτε ο κόμης των Σουηδών και των *[[Γκέατς|Γετών]]*. Ο Μπίργκερ διορίστηκε στη θέση του κόμη κατά τη διάρκεια της βασιλείας του Kνούτου Α΄ Έρικσον. Διατήρησε τη θέση κατά τη διάρκεια τού -διαδόχου τού Κνούτου Α΄- Σβέρκερ Β΄ μέχρι το τέλος εκείνου το 1202. 

Πριν από το 1170, ο Μπίργκερ ήταν νυμφευμένος με την Μπριγκίτα Χάραλντσντοτερ, την κόρη του Νορβηγού βασιλιά Χάραλντ Γκίλλε. Είχε προηγουμένως παντρευτεί τον Δανό διεκδικητή Mάγκνους Χένρικσον, ο οποίος κυβέρνησε για λίγο στην Ουψάλα το 1160–1161. 

Ο Μπίργκερ φαίνεται ότι διατήρησε την ειρήνη στη Σουηδία κατά τη διάρκεια των εμφυλίων πολέμων, που κατέστρεψαν τη Δανία και τη Νορβηγία. Πολλοί από τους διεκδικητές σε αυτά τα βασίλεια αναζήτησαν καταφύγιο στον Μπίργκερ. Ανάμεσά τους ήταν οι αρχηγοί των Μπίρκεμπαϊνερ Άυσταϊν Μάυλα και Σβέρε Σίγκουρντσον, που ήταν συγγενείς της Μπριγκίτα Χάραλντσντοτερ. Ο γιος του Μπίργκερ, Φίλιππος, βρισκόταν στην υπηρεσία του βασιλιά Σβερ και απεβίωσε ως κόμης του το 1200. Η Μπίργκερ είχε κτήματα στο Έστεργκετλαντ, Nάρκε, Βάρμλαντ και Σόντερμανλαντ. Ήταν μεγάλος δωρητής στο αβαείο Ρισεμπέργκα στο Nάρκε, όπου η χήρα του Μπριγκίτα πέρασε τα τελευταία χρόνια μετά το τέλος του Μπίργκερ. Μόλις απεβίωσε, ξέσπασε εμφύλιος. 

## Οικογένεια
* Φίλιππος (π. 1200), κόμης της Νορβηγίας στην υπηρεσία του βασιλιά Σβέρε της Νορβηγίας και ένας από τους πιο ένθερμους υποστηρικτές του.
* Kνουτ, βασιλικός κόμης (riksjarl) της Σουηδίας, κόμης (jarl) της Σουηδίας. Σύμφωνα με μία πηγή, ο Kνουτ ήταν νυμφευμένος με την κόρη του βασιλιά Kνουτ Έρικσον, που ονομαζόταν Σίγκριντ σε αυτή την πηγή. Σκοτώθηκε το 1208 στη μάχη της Λένα (1208) ή στη μάχη του Γκέστιλρεν (1210).
* Φόλκε, γιάρλ της Σουηδίας, σκοτώθηκε το 1210 στη μάχη του Γκέστιλρεν.
* Mάγκνους, ο Σνόρε ονομάζει (με τη σειρά) "κόμης Φίλιππος, κόμης Κνουτ, Φόλκε και Mάγκνους" ως τους τέσσερις γιους του "κόμη Μπίργκερ Μπρόσε" και της συζύγου του.
* Ινγεγέρδη, παντρεύτηκε τον βασιλιά Σβέρκερ Β΄ και έγινε μητέρα του βασιλιά Ιωάννη Α΄ της Σουηδίας.
* Kριστίνα.
* Mαργκαρέτα.

## Απεικόνιση στη λαϊκή κουλτούρα
Τον Μπίργκερ Μπόρσα υποδύθηκε ο Στέλαν Σκάρσγκορντ στη σουηδική ταινία του 2007 *[[Arn – The Knight Templar|Arn–The Knight Templar]]* και στη συνέχεια του 2008 *[[Arn – The Kingdom at Road's End|Arn–The Kingdom at Road's End]]*.

## Βιβλιογραφικές αναφορές

Κατηγορία:Οίκος του Μπγιέλμπο
Κατηγορία:Σουηδοί πολιτικοί
Μπενγκτ Σνίβιλ

Ο **Μπενγκτ Σνίβιλ**, σουηδ.: *Bengt Snivil*, (επίσης γνωστός ως *Bengt Snivel*) από τον Οίκο του Μπγιέλμπο ήταν Σουηδός μεγιστάνας στα μέσα του 12ου αι.

Κάποια περισσότερο ή λιγότερο ρομαντική μεταγενέστερη λογοτεχνία του έδωσε τον τίτλο του κόμη (jarl), αν και καμία κατάλληλη ιστορική πηγή δεν το πιστοποιεί κάτι τέτοιο. Οι ρομαντικές γενεαλογίες αναθέτουν ως σύζυγό του μία κυρία Σίγκριντ Λάκμαν, αν και χωρίς ιστορική πηγή. 

Αναμφισβήτητα, ο Μπενγκτ Σνίβιλ ήταν εκείνος ο Μπενκτ ή Μπένεντικτ, ο οποίος ήταν γιος του βασιλικού κόμη (riksjarl) Φόλκε του Παχύ και της Ίνγκγκερντ των Έστριντσεν, κόρης του βασιλιά Κανούτου Δ΄ της Δανίας. 

## Οικογένεια
Παιδιά του Μπενγκτ Σνίβιλ, ο οποίος έγινε έτσι πρόγονος σημαντικών μεγιστάνων και της μελλοντικής βασιλικής οικογένειας:
* Μπίργκερ Μπρόσα, βασιλικός κόμης (riksjarl) .
* Μάγκνους Μίνισκιελντ, πατέρας του Μπίργιερ Γιαρλ .
* Κάρολος ο Κωφός, πατέρας του πατέρα του κόμη (jarl) Ουλφ Φάσε.

## Σημειώσεις

## Βιβλιογραφικές αναφορές

* 

Κατηγορία:Οίκος του Μπγιέλμπο
Κατηγορία:Σουηδοί πολιτικοί
Κεκλιμένος Πύργος του Τόρουν

μικρογραφία| Ο Κεκλιμένος Πύργος του Τόρουν το 1961
Ο **Κεκλιμένος Πύργος του Τόρουν** (πολωνικά: Krzywa Wieża w Toruniu) είναι μεσαιωνικός πύργος στο Τόρουν της Πολωνίας. Είναι γνωστός ως κεκλιμένος πύργος επειδή η κορυφή του πύργου έχει μετατοπιστεί 1,5 μέτρο από όπου θα ήταν κανονικά αν ο πύργος ήταν τελείως κάθετος. Βρίσκεται στην οδό Ποντ Κσίβο Βιέζο (Pod Krzywą Wieżą, «Κάτω από τον Πύργο») και είναι ένα από τα πιο σημαντικά ορόσημα στην Παλιά Πόλη του Τόρουν.

## Ιστορία
Ο Κεκλιμένος Πύργος του Τόρουν χτίστηκε τον 13ο αιώνα για την υπεράσπιση της πόλης. Χτίστηκε από κόκκινο τούβλο. Άρχισε να γέρνει γιατί ήταν χτισμένος σε αργιλώδες έδαφος. Τον 18ο αιώνα έπαψε να χρησιμοποιείται για αμυντικούς σκοπούς. Στη συνέχεια ο πύργος μετατράπηκε σε γυναικεία φυλακή. Τον 19ο αιώνα στέγαζε ένα σιδηρουργείο και ένα διαμέρισμα για έναν οπλουργό. Εκείνη την εποχή, η γοτθική στέγη με πανιά αντικαταστάθηκε από μια δίρριχτη στέγη. Ένα κατάστημα με σουβενίρ και ένα καφέ βρίσκονταν στον πύργο τις δεκαετίες του 1970 και του 1980 και τώρα στεγάζει το Πολιτιστικό Τμήμα του Τόρουν.

## Θρύλοι
Μερικοί θρύλοι συνδέονται με τον Κεκλιμένο Πύργο του Τόρουν, τους οποίους αφηγούνται ξεναγοί στους επισκέπτες:

* **Το αμάρτημα του Τεύτονα Ιππότη**: Στον πύργο ζούσαν 12 ιππότες του Τευτονικού Τάγματος, στους οποίους απαγορευόταν να συναντώνται με γυναίκες. Ωστόσο, ένας μοναχός ερωτεύτηκε την κόρη ενός πλούσιου εμπόρου και τη συνάντησε κρυφά, παραβιάζοντας έτσι τον μοναστικό κανόνα του Τάγματος. Οι κάτοικοι της πόλης το ανακάλυψαν και το ανέφεραν στον διοικητή και στις αρχές της πόλης. Και στους δύο εραστές επιβλήθηκε πρόστιμο, η γυναίκα καταδικάστηκε σε 25 μαστιγώματα και ο ιππότης διατάχθηκε να χτίσει έναν πύργο. Ωστόσο, ο πύργος έπρεπε να γέρνει, με τον ίδιο τρόπο που η συμπεριφορά του είχε παρεκκλίνει από τον μοναστικό κανόνα. Μέχρι σήμερα, ο θρύλος λέει ότι όσοι έχουν αμαρτήσει δεν μπορούν να κρατήσουν την ισορροπία τους κάτω από τον πύργο.
* **Προέλευση του ονόματος της πόλης**: Σύμφωνα με έναν άλλο μύθο, ο πύργος ήταν φίλος του ποταμού Βίσουα και του άρεσε να ακούει ενδιαφέρουσες ιστορίες που διηγούνταν από το ποτάμι. Με τον καιρό, το ποτάμι άρχισε να πλησιάζει τον πύργο και να διαβρώνει τα τείχη του και ο πύργος άρχισε να γέρνει. Ο πύργος παρακαλούσε το ποτάμι να μην κυλήσει τόσο κοντά του, γιατί μπορεί να πέσει κάτω, αλλά το ποτάμι είπε, «Πέσε λοιπόν, τότε!». Οι κραυγές του ποταμού ακούστηκαν από περιπλανώμενους που αναρωτιόντουσαν ποια ήταν η πόλη με τα ψηλά τείχη που μπορούσαν να δουν στον ορίζοντα και αποκαλούσαν την πόλη Τόρουν (που σημαίνει «Πέσε, λοιπόν!», στα πολωνικά).

## Δείτε επίσης
* Μνημείο του Νικόλαου Κοπέρνικου (Τόρουν)

## Παραπομπές


## Εξωτερικοί σύνδεσμοι

* Ιστότοπος του Κεκλιμένου Πύργου του Τόρουν

Κατηγορία:Γοτθική αρχιτεκτονική στην Πολωνία
Κατηγορία:Κτίρια και κατασκευές στο Τόρουν
Κατηγορία:Πύργοι στην Πολωνία
Τορουν
Κάρολος ο Κωφός

μικρογραφία|300x300εσ| Επιγρ.: SIGILLVM KAROLI FILII BENEDICTI.

Ο **Κάρολος ο Κωφός,** , (άκμασε α'  ήμισυ 13ου αι.) από τον Οίκο του Μπγιέλμπo (*Folkungaätten*) ήταν ο γιαρλ της Σουηδίας κατά την περίοδο 1216–1220.  

## Βιογραφία
Πατέρας του ήταν ο μεγιστάνας Μπενγκτ (=Βενέδικτου) Σνίβιλ. Ήταν ο αδελφός του Μάγκνους Μίνισκιελντ και του γιάρλ Μπίργκερ Μπρόσα και πατέρας του γιάρλ Ουλφ Φάσε. Ο Κάρολος απεβίωσε στη μάχη της Λίχουλα στην Εσθονία στις 8 Αυγούστου 1220. 

Η σφραγίδα του Καρόλου, που ανακαλύφθηκε στις αρχές της δεκαετίας του 1990, χρονολογείται στα τέλη του 12ου αι. και επομένως είναι το παλαιότερο διατηρημένο προσωπικό αντικείμενο στη σουηδική ιστορία. Οι προσωπικές σφραγίδες συνήθως έσπαζαν σε κομμάτια με το τέλος του ιδιοκτήτη, προκειμένου να αποφευχθεί η μεταγενέστερη κατάχρηση, και η άθικτη σφραγίδα του Καρόλου είναι επομένως μοναδική.  Το Σουηδικό Μουσείο Εθνικών Αρχαιοτήτων το αγόρασε το 2001 για 800.000 κορώνες σουηδίας (SEK). 

## Οικογένεια
Είχε τέκνο:
* Ουλφ Φάσε απεβ. 1247, γιαρλ της Σουηδίας.

## Βιβλιογραφικές αναφορές

## Άλλες πηγές
* 
* 
* 

Κατηγορία:Σουηδοί πολιτικοί
Φόλκε ο Παχύς

Ο **Φόλκε ο Παχύς**, , (άκμασε το 1100) ήταν, σύμφωνα με το *[[Gesta Danorum]]* από τον Δανό χρονικογράφο του 12ου αι. Σάξωνα τον Γραμματικό, ο πιο ισχυρός άνδρας στη Σουηδία γύρω στο 1100. 

## Βιογραφία
Νυμφεύτηκε την Ίνγκεγκερντ Κνούτσντοτερ, κόρη του βασιλιά Κνούτου Δ΄ της Δανίας   που δολοφονήθηκε το 1086 .

Ο Φόλκε και η Ίνγκριντ απέκτησαν τους γιους Kνουτ και Μπενγκτ Σνίβιλ σύμφωνα με τον Σάξωνα.  Ο χρονικογράφος αναφέρει επιπλέον ότι ο Φόλκε ήταν ο πάππος του Μπίργιερ Μπρόσα  από τον πατέρα εκείνου, ο οποίος ήταν ακόμα ζωντανός τη στιγμή της συγγραφής. 

## Οικογένεια
Νυμφεύτηκε την Ίνγκριντ των Έστριντσεν, κόρη του Κνούτου Δ΄ της Δανίας και είχε τέκνα:
* Κνουτ.
* Μπενγκτ Σνίβιλ 12ος αι., μεγιστάνας στη Σουηδία.
** Μάγκνους Μίνισκιελντ π.1175-1208;, μεγιστάνας στη Σουηδία.
*** Μπίργιερ Γιαρλ  1210-1266, γιάρλ της Σουηδίας.

## Δείτε επίσης
* Οίκος του Μπγιέλμπo
* Φόλκουνγκ

## Σημειώσεις

## Βιβλιογραφικές αναφορές
* Αμερικανικές εικόνες - Genealogy of Folke (περιέχει αμφισβητούμενους ισχυρισμούς)

Κατηγορία:Οίκος του Μπγιέλμπο
Κατηγορία:Σουηδοί πολιτικοί
NGC 862

Ο **[[Νέος Γενικός Κατάλογος|NGC]] 862** είναι ελλειπτικός γαλαξίας στον αστερισμό Φοίνικα ο οποίος απέχει περίπου 241 εκατομμύρια έτη φωτός από τον Γαλαξία μας. Ανακαλύφθηκε από τον αστρονόμο Τζον Χέρσελ το 1834.

## Παραπομπές


## Αναφορές

## Εξωτερικοί σύνδεσμοι
* 

0862
08487
Κατηγορία:Ελλειπτικοί γαλαξίες
Κατηγορία:Φοίνιξ (αστερισμός)
Ουλφ Φάσε

Ο **Ουλφ Φάσε** (απεβ. το 1247) ήταν ο γιάρλ της Σουηδίας (π. 1221-47).

## Bιογραφία
Ο **Ουλφ Φάσε**, σουηδ.: *Ulf Fase*, ήταν πιθανώς ο γιος του γιάρλ Καρόλου του Κωφού (*Karl Döve*  και μέλος του Οίκου του Μπγιέλμπο/Φόλκουνγκ (*Folkungaätten*). Αφού ο γιάρλ Κάρολος σκοτώθηκε κατά τη διάρκεια της σουηδικής επίθεσης εναντίον των Εσθονών στη μάχη της Λίχουλα το 1220, ο Ουλφ -ως ο πλησιέστερος συγγενής του- επιλέχθηκε σύντομα ως νέος γιάρλ. Ένας εφήμερος jarl μπορεί να είχε υπηρετήσει για λίγο πριν από την τοποθέτηση του Ουλφ, πάντως πριν από το τέλος του βασιλιά Ιωάννη Α' της Σουηδίας το 1222, ο Ουλφ κατείχε σίγουρα το αξίωμα.  

Το 1222, ο νεαρός διάδοχος της αντίπαλης δυναστείας, ο βασιλιάς Έρικ ΙΑ΄ (*Erik Eriksson*) ανέβηκε στον θρόνο σε ηλικία 6 ετών. Η ανηλικιότητά του σήμαινε ότι ο γιάρλ Ουλφ απέκτησε μεγαλύτερη σημασία μαζί με τον Κνούτο Β΄ της Σουηδίας (*Knut långe*). Ονομαστικός αντιβασιλιάς ήταν ο εξάδελφος του Ουλφ, Μπενγκτ Μπίγκερσον. Το 1229, ο βασιλιάς Κνούτος Β΄ σφετερίστηκε τον θρόνο και εξόρισε τον νεαρό Έρικ ΙΑ΄. Ο Ουλφ συνέχισε να κρατά τη θέση του γιάρλ. Μετά το τέλος του Κνούτου Β΄ το 1234, ο βασιλιάς Έρικ ΙΑ΄, τώρα 18 ετών, αποκαταστάθηκε στο θρόνο. Οι υποστηρικτές του δεν εκτιμούσαν την «προδοσία» του Ουλφ, όταν αποδέχθηκε τον σφετεριστή του Έρικ ΙΑ΄ πέντε χρόνια νωρίτερα. Ωστόσο, ο Ουλφ ήταν πολύ ισχυρός για να καθαιρεθεί από το αξίωμά του. Υπάρχουν σαφή αρχεία, που δείχνουν ότι ο Ουλφ φάσε είχε το δικαίωμα να κόβει χρήματα, ένα κατά τα άλλα αποκλειστικά βασιλικό προνόμιο. Σώζονται αρκετά κομμάτια τέτοιων νομισμάτων, που φέρουν τα εμβλήματά του.   

Το 1247 έγινε απόπειρα πραξικοπήματος κατά του βασιλιά Έρικ ΙΑ΄. Οι επαναστάτες συντρίφθηκαν στη μάχη της Σπαρσάτρα . Οι πηγές δεν αποκαλύπτουν, εάν ο Ουλφ ήταν ήδη νεκρός εκείνη την εποχή ή αν ζούσε, και ποιος ήταν ο ρόλος του στην εξέγερση. Εικάζεται ότι συμμετείχε στην εξέγερση και ως εκ τούτου εκτελέστηκε. Αρκετοί ηγέτες των ανταρτών αποκεφαλίστηκαν το 1247-48, συμπεριλαμβανομένου του γιου του Κνούτου Β΄, Χόλμγκερ Κνούτσον (1210 – 1248). Μετά το τέλος του Ουλφ, το αξίωμα του γιάρλ κατείχε ο συγγενής του Μπίργκερ Μάγκνουσον ( *[[Μπίργιερ Γιαρλ|Μπίργιερ Γιάρλ]]*).  

Ο Ουλφ Φάσε άφησε έναν καλά πιστοποιημένο γιο, τον Kαρλ Ούλφσον, που είχε κακές σχέσεις με τον Μπίργιερ Γιάρλ. Αργότερα έφυγε σε οικειοθελή εξορία, προσχωρώντας στους Τεύτονες Ιππότες στη Λιβονία. Ο Καρλ σκοτώθηκε το 1260 στη μάχη του Ντούρμπε κοντά στη Ρίγα στην Κουρλάνδη. 

## Βιβλιογραφικές αναφορές

Κατηγορία:Οίκος του Μπγιέλμπο
Κατηγορία:Σουηδοί ευγενείς
Έρικ Μπίργιερσον

Ο δούκας **Έρικ Μπίργκερσον**, σουηδ.: *Erik Birgersson*, (π. 1250 &#x2013; 17 Δεκεμβρίου 1275) ήταν Σουηδός δούκας του Οίκου του Μπγιέλμπο (Folkung*aätten*).  

## Βιογραφία
Ο πατέρας του ήταν ο Mπίργκερ Μάγκνουσον (*[[Μπίργιερ Γιαρλ|Μπίργιερ Γιάρλ]]*), Jarl της Σουηδίας και de facto ηγεμόνας της Σουηδίας από το 1250 &#x2013; 66. Μητέρα του ήταν η 1η σύζυγος του Μπίργιερ, ηΊνγκεμποργκ της Σουηδίας, κόρη του βασιλιά Έρικ Ι΄ της Σουηδίας και αδελφή του βασιλιά Έρικ ΙΑ΄ της Σουηδίας.   

Στη σύγκρουση μεταξύ των μεγαλύτερων αδελφών του Βάλντεμαρ και Mάγκνους Γ΄, τάχθηκε στο πλευρό του Mάγκνους. Όταν ο Μάγκνους κέρδισε και ανακηρύχθηκε βασιλιάς το 1275, έκανε τον Έρικ δούκα του Σμόλαντ. Ο Έρικ απεβίωσε λίγο αργότερα και θάφτηκε στο αβαείο Βάρνεμ μαζί με τον πατέρα του και τη δεύτερη σύζυγο τού πατέρα του. 

Σύμφωνα με το έπος *[[Magnúss saga lagabœtis]]*, ο Έρικ αποκαλούσε τον εαυτό του "Eirek allz-ekki", επειδή δεν είχε τίτλο. Μόνο όταν ο Μάγκνους Γ' έγινε βασιλιάς, ο Έρικ άλλαξε τον τίτλο του και αποκαλούσε τον εαυτό του «δούκα». 

Όταν ο τάφος του Μπίργκερ Γιάρλ στο αβαείο Βάρνεμ άνοιξε και εξετάστηκε τον Μάιο του 2002. Ο οστεολόγος Tόρμπγιερν Άλστρεμ από το Πανεπιστήμιο του Λουντ επιβεβαίωσε ότι ο τάφος περιείχε τα λείψανα τριών ανθρώπων: πιθανότατα τού Μπίργιερ Γιάρλ, της δεύτερης συζύγου του Mατθίλδης του Χόλσταϊν και του Έρικ. Ο σκελετός τού πατέρα του δείχνει ότι ήταν περίπου 172 εκατ. μήκους, ενώ ο Έρικ ήταν μερικές ίντσες μακρύτερος, αλλά με πολύ πιο λεπτή κατασκευή. Οι μυϊκές του προσκολλήσεις ήταν ελάχιστα ανεπτυγμένες. Στους σπονδύλους και το στέρνο υπήρχαν κάποια σημάδια παθολογικών αλλαγών. 

## Βιβλιογραφικές αναφορές


## Άλλες Πηγές
* Rolf Pipping, *Commentar till Erikskrönikan* (Helsingfors 1926).
* Erik Birgersson, 1250–1275 Nordic Academic Press

Κατηγορία:Οίκος του Μπγιέλμπο
Κατηγορία:Πρίγκιπες της Σουηδίας
Ρίκισσα Μάγκνουσντοτερ της Σουηδίας

Η **Ρίκισσα Μάγκνουσντοτερ**, σουηδ.: *Richeza Magnusdotter av Sverige*, (π. 1285 – 17 Δεκεμβρίου 1348) ήταν Σουηδή πριγκίπισσα. 

## Βιογραφία
Ήταν κόρη του βασιλιά Mάγκνους Γ΄ της Σουηδίας (*Magnus Ladulås*) και της βασιλικής συζύγου του Χέντβιχ του Χόλσταϊν. Σε ηλικία έξι ετών, την εμπιστεύτηκαν τις μοναχές στο αβαείο της Αγ. Κλάρας (*Sankta Klara kloster*) στη Στοκχόλμη. Στο γυναικείο μοναστήρι είχαν δοθεί μεγάλες δωρεές και κτήματα κατά την ίδρυσή του από τον βασιλιά Μάγκνους Γ΄. Η Ρίκισσα ήταν ηγουμένη του αβαείου της Αγ. Κλάρας από τουλάχιστον το 1335 μέχρι το τέλος της το 1348.   

## Βιβλιογραφικές αναφορές

## Άλλες πηγές
* Christer Engstrand (1976) *Sverige och dess regenter under 1000 år* (Στοκχόλμη: Bonnier AB)

Κατηγορία:Οίκος του Μπγιέλμπο
Κατηγορία:Σουηδέζες πριγκίπισσες
Γκρέγκερς Μπίργιερσον

Ο **Γκρέγκερς (Γρηγόριος) Μπίργκερσον**, σουηδ. *Gregers (Gregorius) Birgersson*, (απεβ. 15 Ιανουαρίου 1276)  ήταν Σουηδός ιππότης, μεγάλος γαιοκτήμονας και νόθος γιος του Μπίργκερ Γιάρλ του Οίκου του Μπέλμπο (γνωστού και ως Οίκου των Φόλκουνγκ). Γεννήθηκε εκτός γάμου από άγνωστη γυναίκα. Ήταν εγγονός του Mάγνους Μίνισκιελντ και της Ίνγκριντ Ύλβα.

## Βιογραφία
Η απόδειξη ότι ο Μπίργιερ Γιάρλ είχε έναν νόθο γιο, τον "Γρηγόριο" (δηλαδή τον Γκρέγκερς) βρίσκεται στο αρχείο του θανάτου του (1276), που βρήκε ο Δανός ιστορικός του 16ου αι. Όττο Σπέρλινγκ. Επίσης αποσπάσματα από το αντίγραφο επιβεβαιώνονται από ένα καταστατικό της 27ης Μαρτίου, 1272, που εκδόθηκε από το «G quondam ducis Filius».

Το τέλος του καταγράφηκε στις 15 Ιανουαρίου 1276, ενταφιάστηκε στη Mινορίτεμα, ένα μοναστήρι των Φραγκισκανών στην Ουψάλα. Υπάρχουν ελάχιστα υπολείμματα της μονής, προφανώς έχει μερικώς ανασκαφεί και βρέθηκαν αρκετοί τάφοι.

Ήταν γαιοκτήμονας στο Μπέιθινγκ στο Βόρειο Γιορκσάιρ και στο Άρνεν στο Ούπλαντ και ήταν νυμφευμένος με μία άγνωστη γυναίκα, που είχε ένα κτήμα στο Σέντερμανλαντ.

Θεωρείται στην ιστορία ως ο πατέρας της φυλής, που ονομάζεται «Bjälboättens oäkta gren» (το παράνομο παρακλάδι του Οίκου Μπγιέλμπο).

## Οικογένεια
* Kνουτ Γκρέγκερσον.
* Τζον Γκρέγκερσσον.
* Μάγκνους Γκρέγκερσον.
* Καρλ Γκρέγκερσσον.
* μία Γκρέγκερσντοτερ, παντρεύτηκε τον Φίλιπ Ίνγκεβαλντσσον (Έρνσπαρε).
* μία Γκρέγκερσντατερ, πιθανώς η μητέρα του Mατς Κέτιλ Μούντσσον.

## Παραπομπές


Κατηγορία:Οίκος του Μπγιέλμπο
Κατηγορία:Σουηδοί ευγενείς
Καρλ Μάγκνουσον (Μπγιέλμπο αδελφός)

Ο **Καρλ Μάγκνουσον**, σουηδ.: *Karl Magnusson*, (απεβ. το 1220) ήταν επίσκοπος του Λίνκεπινγκ κατά την περίοδο 1216-1220. 

## Βιογραφία
Ο Kαρλ γιος του Μάγκνους καταγόταν από τον Οίκο του Μπγιέλμπο ή τον Οίκο των Φόλκουνγκ (*Folkungaätten*) και ήταν αδελφός του Μπίργιερ Μάγκνουσον (*[[Μπίργιερ Γιαρλ|Μπίργιερ Γιάρλ]])*, του πιο ισχυρού άνδρα της Σουηδίας στα μέσα του 13ου αι. Ο πατέρας του ήταν ο Mάγκνους Μίνισκιελντ (1180-1208) και μητέρα του ήταν πιθανώς η Ίνγκριντ Ύλβα (δεκαετία του 1180-1250-1255). Απεβίωσε στη μάχη της Λίχουλα στην Εσθονία.   

## Δείτε επίσης
* Έσκιλ Μάγκνουσον

## Βιβλιογραφικές αναφορές

Κατηγορία:Οίκος του Μπγιέλμπο
Έσκιλ Μάγκνουσον

Ο **Έσκιλ Μάγκνουσον**, σουηδ.: *Eskil Magnusson*, (π. 1175 – περ. 1227) ήταν ευγενής και νομομαθής (*Lagman*) του Βέστεργκετλαντ. Είναι ο πρώτος πιστοποιημένος νομικός υπάλληλος στη σημερινή Σουηδία, για τον οποίο έχουμε εκτενείς πληροφορίες. 

## Βιογραφία
Ήταν μέλος του Οίκου του Μπγιέλμπο ή του Οίκου των Φόλκουνγκ (*Folkungaätten*), που στη δεκαετία του 1250 έγινε η βασιλική δυναστεία της Σουηδίας. Ήταν γιος του Mάγκνους Μίνισκιελντ και ο μεγαλύτερος ετεροθαλής αδελφός του Μπίργιερ Γιάρλ (*Birger Magnusson*), του πιο ισχυρού άνδρα της Σουηδίας στα μέσα του 13ου αι.  

Γύρω στο 1217, παντρεύτηκε την Χριστίνα Νίλσντοτερ, χήρα του Νορβηγού κόμη Χάακον του Τρελού (*Håkon Galen*), του οποίου ο γιος Kνουτ Χάακονσον ήταν υποψήφιος του νορβηγικού θρόνου. Λόγω της θέσης της δικαιοδοσίας του και του γάμου του με τη Χριστίνα, ο Έσκιλ είχε καλές επαφές στη Νορβηγία και μπορεί να λειτουργούσε ως διαπραγματευτής μεταξύ των Σουηδών και Νορβηγών μοναρχών. Κατά τη διάρκεια του 1218-1220, τον επισκέφτηκε ο Ισλανδός ιστορικός Σνόρι Στούρλουσον.   

Ο Έσκιλ διακρίθηκε για τη μάθησή του και φαίνεται ότι είχε σημαντικό ρόλο στην κωδικοποίηση του *νόμου του Βέστεργκετλαντ*, (*[[Västgötalagen]]*), του παλαιότερου γνωστού σουηδικού κειμένου γραμμένου στη λατινική γραφή.  Ο κατάλογος των νομομαθών του Βέστεργκετλαντ που επισυνάπτεται στο *Västgötalagen* λέει ότι συνέλεξε και επεξεργάστηκε τους νόμους της επαρχίας και απένειμε τη δικαιοσύνη με μεγάλη προσοχή. Είχε καλή κρίση, γνώση των κληρικών και ήταν *ανώτερος από όλους τους φυλάρχους του βασιλείου*. Η λίστα υποστηρίζει επίσης ότι διακρίθηκε σε γενναιότητα, και ότι θα χρειαζόταν πολύς χρόνος, μέχρι να γεννηθεί άλλος άνδρας αυτού του είδους. 

## Παραπομπές


## Σχετική ανάγνωση
* Wiktorsson, Per-Axel (2011) *Äldre Västgötalagen och dess bilagor* (Skara: Föreningen för Västgötalitteratur)
* Owl Edition of Nordisk familjebok, Σουηδική Εγκυκλοπαίδεια που τυπώθηκε το 1904-1926.

Κατηγορία:Σουηδοί ευγενείς
Κατηγορία:Σουηδοί πολιτικοί
Χριστίνα Νίλσντοτερ

Η **Χριστίνα Νίλσντοτερ Μπλάκε** (σουηδ.: *Kristina Nilsdotter Blake*, απεβ. το 1254), ήταν Σουηδή ευγενής.

Η Χριστίνα και ο σύζυγός της καταγράφτηκαν από τον ποιητή Σνόρε Στούρλουσον, ο οποίος τους επισκέφτηκε το 1219. Φαίνεται να του έδωσαν πολύτιμες πληροφορίες για τα γραπτά του. Η Χριστίνα ήταν κόρη της πριγκίπισσας Αικατερίνης της Σουηδίας και του Νορβηγού ευγενή Nιλς Μπλάκε. Παντρεύτηκε τον Νορβηγό κόμη Χάακον τον Τρελό (*Håkon Galen*) το 1205, που ήταν ετεροθαλής αδελφός του βασιλιά Ίγκε Β΄ Μπάρντσον της Νορβηγίας. Ήταν η μητέρα του Kνουτ Χάακονσον (π. 1208–1261), ο οποίος ήταν αργότερα διεκδικητής του θρόνου κατά τη διάρκεια της εποχής του εμφυλίου πολέμου στη Νορβηγία.

Μετά τον τέλος του Χάακον, η Χριστίνα πήρε μαζί της τον γιο τους Kνουτ και επέστρεψε στο Βέστεργκετλαντ, όπου παντρεύτηκε τον Σουηδό ευγενή Έσκιλ Μάγκνουσον (π. 1175–1227), τον νομομαθή του Βέστεργκετλαντ και μεγαλύτερο αδελφό του Μπίργιερ Γιάρλ.

## Παραπομπές


Κατηγορία:Σουηδοί ευγενείς
Σούνε Σικ

Ο **Σούνε Σικ**, σουηδ.: *Sune Sik*, (γενν. π. το 1154), φέρεται να ήταν Σουηδός πρίγκιπας. Σύμφωνα με τον Όλαους Πέτρι, ήταν νεότερος γιος του βασιλιά Σβέρκερ Α΄ της Σουηδίας και πατέρας της Ίνγκριντ Ύλβα. Σε σωζόμενα έγγραφα της εποχής μπορεί να βρεθεί ένας *Sune Sik,* που έζησε πολύ αργότερα. Εκείνος ο Σούνε Σικ έκανε μία δωρεά στο αβαείο Βρέτα το 1297.  Θα μπορούσε να διέταξε την αποκατάσταση ενός παρεκκλησίου, στο οποίο τελικά ενταφιάστηκε, και η μεταγενέστερη κιστερκιανή παράδοση μπορεί στη συνέχεια να τον μετέτρεψε σε πρίγκιπα.  Αυτό έκανε ορισμένους ιστορικούς να θεωρήσουν την αφήγηση του Όλαους Πέτρι για αυτόν ως αναξιόπιστη. 

Ο Σούνε Σικ, ως γιος του βασιλιά Σβέρκερ, υπολογίζεται από άλλους Σουηδούς ιστορικούς ως πρόσωπο της ιστορίας και ο άνθρωπος που τάφηκε στη Βρέτα (βλ. φωτογραφία).    Σύμφωνα με τον Σουηδό διδάκτορα Φιλοσοφίας Mάγκνους Μπόραιν του 18ου αι., ο Σούνε ήταν επίσης δούκας του ΄Εστεργκετλαντ  (σε μία εποχή που η χρήση ενός τέτοιου τίτλου δεν ήταν γνωστή στη Σουηδία ).

## Βιβλιογραφικές αναφορές

Κατηγορία:Πρίγκιπες της Σουηδίας
Αϊμέν Μπεναμπντεραμάν

Ο **Αϊμέν Μπεναμπντεραμάνε** (, γενν. 30 Αυγούστου 1966) είναι Αλγερινός πολιτικός, ο οποίος υπηρετέτησε ως πρωθυπουργός της Αλγερίας από τις 30 Ιουνίου 2021 έως τις 11 Νοεμβρίου 2023. Είχε διατελέσει υπουργός Οικονομικών από τον Ιούνιο του 2020 έως τον Φεβρουάριο του 2022.

## Πρώτα χρόνια
Γεννήθηκε στο Αλγέρι στις 30 Αυγούστου 1966. Αποφοίτησε από την Εθνική Σχολή Διοίκησης.

## Επαγγελματική καριέρα
Από το 1991 έως το 2000 διετέλεσε Επιθεωρητής Οικονομικών στη Γενική Επιθεώρηση Οικονομικών. Από τον Δεκέμβριο του 2001 έως τον Μάρτιο του 2010 ο Μπεναμπντεραμάνε υπηρέτησε ως αναπληρωτής διευθυντής Ελέγχου στη Γενική Επιθεώρηση Οικονομικών. Επιπλέον, εργάστηκε ως Γενικός Επιθεωρητής Οικονομικών το 2004 και ως γενικός αρχιεπιθεωρητής Οικονομικών το 2006

Υπηρέτησε ως κήνσορας της Τράπεζας της Αλγερίας από τον Μάρτιο του 2010 έως τον Ιούνιο του 2020. Προήχθη σε διοικητή της Τράπεζας της Αλγερίας τον Νοέμβριο του 2019, θέση που υπηρέτησε μέχρι τον Ιούνιο του 2020

## Πολιτική καριέρα
Από τις 23 Ιουνίου 2020 έως τον Φεβρουάριο του 2022, ο  διετέλεσε υπουργός Οικονομικών. Διορίστηκε πρωθυπουργός στις 30 Ιουνίου 2021 και διαδέχθηκε τον Αμπντελαζίζ Τζεράντ.

## Παραπομπές


Κατηγορία:Πρωθυπουργοί της Αλγερίας
Κατηγορία:Οικονομολόγοι
Κούκλα τέχνης

**Κούκλα τέχνης** ονομάζεται η κούκλα που θεωρείται αντικείμενο τέχνης. Σε αντίθεση με τις κούκλες που προορίζονται για παιδικό παιχνίδι, οι κούκλες τέχνης κατασκευάζονται για το σκοπό της συλλογής. Μπορεί να κατασκευάζονται σε εργοστάσια σε περιορισμένο αριθμό τεμαχίων, ή συχνά από ανεξάρτητους καλλιτέχνες.

Για να δημιουργηθούν οι κούκλες τέχνης, απαιτείται ένα ευρύ σύνολο ικανοτήτων και δεξιοτήτων από την εταιρεία παραγωγής ή των δημιουργό καλλιτέχνη. Αυτά περιλαμβάνουν τη ζωγραφική, το σχέδιο, τη ραπτική και τη γλυπτική. Τα υλικά που χρησιμοποιούνται την κατασκευή μπορεί να είναι το ύφασμα, ο πηλός, ο πολυμερής πηλός, η εποξική ρητίνη, η πορσελάνη, το φυσικό ή τεχνητό μαλλί, η ρητίνη το ξύλο και σπανιότερα το κερί.

Το είδος των κουκλών που δημιουργούνται από ανεξάρτητους καλλιτέχνες είναι ευρύτερα γνωστό ως One-of-a-kind (ελλ. "μοναδικό", συντομογραφία: OOAK) και συνήθως αυτές οι κούκλες έχουν αξία εκατοντάδες, ακόμη και χιλιάδες ευρώ. Σε αυτές, ο καλλιτέχνης ξαναβάφει (repaint) την ήδη υπάρχουσα, μαζικά παραγόμενη κούκλα, αλλά επίσης μπορεί και να την έχει δημιουργήσει εξ ολοκλήρου με τη γλυπτική ικανότητα. Επιπλέον, μπορεί να δημιουργούνται διάφορες τροποποιήσεις (moddifications) στο εκάστοτε κομμάτι. Το επαναβάψιμο μπορεί, ανάλογα με το κόνσεπτ του εκάστοτε δημιουργού, να έχει ως στόχο το ρεαλισμό, τη δημιουργία πρωτότυπων και μη χαρακτήρων φαντασίας, την ομοιότητα με διασημότητες, ή απλά τη βελτίωση ή διόρθωση της εργοστασιακής βαφής της κούκλας. Η διαδικασία της παραγωγής μπορεί να διαρκέσει από μερικές εβδομάδες έως και μήνες μέχρι να ολοκληρωθεί το κάθε έργο. Η κούκλα που χρησιμοποιείται ως βάση για την καλλιτεχνική διαδικασία συνήθως είναι μεταχειρισμένη, ενώ σπανιότερα μπορεί να είναι και καινούρια. Παρόλο που ο χαρακτηρισμός αυτών των κουκλών τέχνης ως "μοναδικών", οι καλλιτέχνες μπορεί να δημιουργούν πολλά κομμάτια της ίδιας κούκλας, αν και περιορισμένα.

Υπάρχουν εκδόσεις που περιλαμβάνουν τους καθιερωμένους και τους ανερχόμενους καλλιτέχνες κούκλας και ενθαρρύνουν τη συλλογή κούκλας. Επίσης, υπάρχουν ενώσεις καλλιτεχνών όπως το Εθνικό Ινστιτούτο Αμερικανών Καλλιτεχνών Κούκλας (NIADA), που ιδρύθηκε το 1963 και προωθεί αυτή τη μορφή τέχνης.

## Παραπομπές


## Εξωτερικοί σύνδεσμοι

* National Institute of American Doll Artists, Εθνικό Ινστιτούτο Αμερικανών Καλλιτεχνών Κούκλας
* Original Doll Artists Council of America, Επιτροπή Καλλιτεχνών Πρωτότυπης Κούκλας Αμερικής

Κατηγορία:Κούκλες
Κατηγορία:Γλυπτική
Κατηγορία:Ζωγραφική
Κατηγορία:Χειροτεχνία
Ελένα της Σουηδίας (13ος αι.)

Η **Ελένα Σβέρκερσντοτερ,** σουηδ.: *Helena* ( 1190 – 1247) ήταν Σουηδή πριγκίπισσα και κόρη του βασιλιά Σβέρκερ Β΄ της Σουηδίας. Ήταν η μητέρα της βασίλισσας Αικατερίνης της Σουηδίας. Αργότερα έγινε ηγουμένη του αβαείου Βρέτα. 

## Βιογραφία
Γεννήθηκε στη Δανία, ως κόρη του βασιλιά Σβέρκερ Β' και της βασίλισσας Βενεδίκτης. Ο πατέρας της ήταν εξόριστος εκεί, αυτή την εποχή. Το 1195 ή το 1196 στέφθηκε βασιλιάς της Σουηδίας. Το 1208 καθαιρέθηκε και το 1210 απεβίωσε στη μάχη.

Η Ελένα Σβέρκερσντοτερ, η μοναχοκόρη του έκπτωτου βασιλιά, μορφώθηκε στο αβαείο Βρέτα την εποχή του τέλους του πατέρα της. Γύρω στο 1210, η Ελένη ήταν ένα από τα θύματα των απαγωγών της Βρέτα.

Η Σούνε Φόλκασον των Μπγιέλμπο ήταν από τη μία από τις δύο δυναστείες που διεκδικούσαν τον σουηδικό θρόνο από το 1130, ενώ η Ελένα ήταν από την αντίπαλη δυναστεία του Σβέρκερ. Οι συγγενείς της αποδοκίμασαν την πρόταση του Σούνε Φόλκασον, γιου ενός κόμη που ήταν μεταξύ των αντιπάλων του Σβέρκερ Β΄ στη μάχη, στην οποία εκείνος έπεσε. Σύμφωνα με τη λαογραφία, ο Σούνε Φόλκασον απήγαγε την Ελένα και την πήγε στο Κάστρο Ύμσμποργκ. Παντρεύτηκαν και έκαναν δύο κόρες, τη Bενεδίκτη και την Αικατερίνη. 

Το 1216, έγινε βασιλιάς ο αδελφός της Ελένης Ιωάννης Α' στον θρόνο της Σουηδίας. Όταν απεβίωσε άτεκνος το 1222, η Ελένη και οι κόρες της έγιναν κληρονόμοι της δυναστείας των Σβέρκερ. Το 1243, η κόρη της, Αικατερίνη (π. 1215 – 1252), παντρεύτηκε τον βασιλιά Έρικ ΙΑ΄ από τον Οίκο του Έρικ, ενώνοντας έτσι τελικά τις δύο σουηδικές δυναστείες.

Γύρω στο 1244, η Bενεδίκτη, η μικρότερη κόρη του Σούνε Φόλκασον και της Ελένας Σβέρκερντοτερ, απήχθη από τον Λάουρενς Πέντερσον, νομομαθή της Έστεργκετλαντ, ενώ μορφωνόταν στο μοναστήρι της Βρέτα. Η Βενεδίκτη σύντομα απελευθερώθηκε και παντρεύτηκε τον υψηλό ευγενή Σβάντεπολκ Κνούτσον, κύριο του Βίμπυ. 

## Βιβλιογραφικές αναφορές

## Άλλες πηγές
* 
* Borænius, Magnus i Klostret i Vreta i Östergötland 1724 & 2003 s. 31

## Σχετική ανάγνωση
* Lars O. Lagerqvist (1982) *Sverige och dess regenter under 1.000 år* (Στοκχόλμη: Bonniers Förlag AB)

Κατηγορία:Σουηδέζες πριγκίπισσες
Ίνγκα του Βάρταϊγκ

Η **Ίνγκα Όλαφσντοτερ Βάρταϊγκ**, νορβηγ.: *Inga Olafsdatter fra Varteig,* (Βάρταϊγκ, Έστφολντ, 1183 ή  1185 &#x2013; 1234 ή 1235) ήταν ερωμένη του βασιλιά Χάακον Γ΄ της Νορβηγίας και μητέρα του βασιλιά Χάακον Δ΄ της Νορβηγίας. 

## Βιογραφία
Η Ίνγκα, από το Βάρταϊγκ στο Έστφολντ, διατήρησε μία σχέση με τον βασιλιά Χάακον Γ΄, που επισκεπτόταν εκεί κοντά το Μποργκ (τώρα Σάρπσμποργκ) στα τέλη του 1203. Ο βασιλιάς Χάακον Γ΄ απεβίωσε στη συνέχεια στις αρχές του 1204. Η βασιλεία του είχε χαρακτηριστεί από ανταγωνισμό μεταξύ των φατριών Μπάγκλερ και Μπίρκεμπάινερ για τον έλεγχο της Νορβηγίας κατά τη διάρκεια μίας περιόδου εμφυλίου πολέμου. Τον βασιλιά Χάακον Γ΄ τον διαδέχθηκε ως βασιλιάς της Νορβηγίας, αρχικά ο ανιψιός του Γκούττορμ και αργότερα με διορισμό ο Ίνγκε Μπάρντσον. 

Λίγο μετά το τέλος του βασιλιά Χάακον, η Ίνγκα γέννησε έναν γιο, που ισχυρίστηκε ότι ήταν παιδί τού πρόσφατα αποβιώσαντος βασιλιά. Ο ισχυρισμός της Ίνγκα υποστηρίχθηκε από αρκετούς οπαδούς Μπίρκεμπαϊνερ τού βασιλιά Χάακον Γ΄. Ωστόσο, ο ισχυρισμός της έφερε τόσο την ίδια, όσο και τον γιο της σε επικίνδυνη θέση. Κατά συνέπεια, μία ομάδα πιστών των Μπίρκεμπαϊνερ κατέφυγε με την Ίνγκα και τον γιο της από το Λίλεχαμερ στην ανατολική Νορβηγία, επάνω στα βουνά, κατά τα μέσα τού χειμώνα 1205–06. Το ταξίδι με χιονοδρομία συνεχίστηκε βόρεια μέσω του Έστερνταλεν στο Tρέντελαγκ, όπου τέθηκαν υπό την προστασία του βασιλιά Ίνγκε Β΄ της Νορβηγίας. 

Μετά το τέλος τού βασιλιά Ίνγκε Β΄ τον Απρίλιο του 1217, η Ίνγκα πραγματοποίησε με επιτυχία μία δοκιμασία για να αποδείξει το δικαίωμα του γιου της στη διαδοχή. Έτσι ο γιος της Χάακον Δ΄ ανήλθε στον νορβηγικό θρόνο σε ηλικία 13 ετών. Σύμφωνα με πληροφορίες, η Ίνγκα αρρώστησε βαριά και απεβίωσε πριν από τα Χριστούγεννα στο Μπέργκεν το 1234. 

## Δείτε επίσης
* Μπίρκεμπαϊνερενετ
* Εποχή εμφυλίου πολέμου στη Νορβηγία

## Κύρια πηγή
Η κύρια πηγή πληροφοριών σχετικά με την Inga of Varteig είναι από το Saga του Haakon Haakonarson που γράφτηκε μετά το θάνατο του βασιλιά Haakon IV. 

## Βιβλιογραφικές αναφορές

## Άλλες πηγές
* Jakobsson, Ármann (2005) *Βασιλική βιογραφία, στο A Companion to Old Norse-Icelandic Literature and Culture* (Blackwell)
* Thuesen, Nils Petter (1991) *Norges dronninger gjennom tusen år* (Όσλο: Tiden Norsk Forlag)
* Tordarson, Sturla (2008) *Håkon Håkonssons saga* (Thorleif Dahls Kulturbibliotek)

Κατηγορία:Οίκος του Χορφάγκρε
Κατηγορία:Οίκος του Σβερ
Παλάτι του Μίχλερ

Το **Παλάτι του Μίχλερ** () ήταν αρχοντικό στη Βαρσοβία της Πολωνίας, στην οδό Βόλσκα 40 στη συνοικία Βόλα. Κατασκευάστηκε στα τέλη του 19ου αιώνα και καταστράφηκε κατά τη διάρκεια της Εξέγερσης της Βαρσοβίας το 1944. Είναι γνωστό για το ομώνυμο τραγούδι της εποχής του πολέμου, το *[[Pałacyk Michla]]*, το οποίο γράφτηκε από τον ποιητή και εξεγερθέντα Γιούζεφ Στσεπάνσκι.

## Ιστορία
Ο όρος παλάτι είναι καθομιλουμένη, και το κτίριο ήταν ένα αρχοντικό (χτισμένο σε στυλ εκλεκτικισμού) και όχι επίσημα παλάτι. Ονομάστηκε με τέτοιο τρόπο γιατί ξεχώριζε ως υψηλής ποιότητας, διακοσμητική κατασκευή μέσα στο πιο κοσμικό περιβάλλον του. Το κτίριο ανήκε στον Κάρολ Μίχλερ, έναν έμπορο, μυλωνά και επιχειρηματία, ο οποίος είχε επίσης ένα μικρό εργοστάσιο τροφίμων στο κτίριο, που παρήγαγε ζυμαρικά και ψωμί. Το εργοστάσιο καταλήφθηκε από τη Ναζιστική Γερμανία μετά την εισβολή της στην Πολωνία το 1939.

Κατά τη διάρκεια της Εξέγερσης της Βαρσοβίας του 1944, το κτίριο ήταν ο τόπος έντονων μαχών γύρω στις 4 και 5 Αυγούστου στις οποίες συμμετείχε η ανταρτική μονάδα του τάγματος Parasol. Ο εξεγερθέντας ποιητής Γιούζεφ Στσεπάνσκι, μέλος της μονάδας Parasol, έγραψε ένα τραγούδι (*Pałacyk Michla*) για εκείνα τα γεγονότα, ερμηνεύοντάς το στην περιοχή του το βράδυ της 4ης Αυγούστου. Το τραγούδι, που δημοσιεύτηκε λίγο αργότερα σε μια αντάρτικη εφημερίδα, το οποίο έκαναν γρήγορα δικό τους οι αντάρτες, ερμηνεύτηκε για αυτούς από έναν δημοφιλή τραγουδιστή, τον Μιετσίσουαφ Φογκ και αργότερα έγινε γνωστό σε όλη την Πολωνία. Την επόμενη μέρα, οι Γερμανοί κατέλαβαν το κτίριο, το οποίο, κατεστραμμένο στις μάχες, κατεδαφίστηκε λίγο αργότερα. Το τραγούδι έχει ονομαστεί το πιο διάσημο τραγούδι του Στσεπάνσκι και η μελωδία του βασίστηκε σε ένα παλαιότερο, προπολεμικό τραγούδι του Σλοβάκου συνθέτη Γιαν Στάστνι.

Το 2007, ένα μνημείο που μνημονεύει το κτίριο και τις μάχες που έλαβαν χώρα κατά τη διάρκεια της Εξέγερσης αποκαλύφθηκαν κοντά στην πρώην τοποθεσία του κτιρίου στην οδό Βόλσκα.

## Δείτε επίσης
* Σφαγή της Βόλα

## Παραπομπές


Κατηγορία:Κτίρια και κατασκευές στην Πολωνία που καταστράφηκαν κατά τη διάρκεια του Β΄ Παγκοσμίου Πολέμου
Κατηγορία:Παλάτια στη Βαρσοβία
Κατηγορία:Αρχιτεκτονική του 19ου αιώνα
Κατηγορία:Εξέγερση της Βαρσοβίας
Σεσίλια Σίγκουρντσντοτερ

Η **Σεσίλια Σίγκουρντσντοτερ**, νορβηγ.: *Cecilia Sigurdsdatter*, (1155-1186) ήταν η νόθη κόρη του βασιλιά Σίγκουρντ Β' της Νορβηγίας και μητέρα του βασιλιά Ίνγκε Β' της Νορβηγίας. 

## Βιογραφία
Παντρεύτηκε τον Σουηδό Φόλκβιντ τον Νομομαθή το 1177, αλλά τον εγκατέλειψε για να παντρευτεί τον Νορβηγό των Μπίρκενμπαϊνερ, Μπορντ Γκούτορμσον το 1184 για πολιτικούς λόγους. Είναι γνωστή για τις αγωγές που αντιμετώπισε για να αποφύγει την ακύρωση του δεύτερου γάμου της, αφού ο πρώτος της σύζυγος ήταν ακόμη εν ζωή. Η ικανότητα της Σεσίλια να εγκαταλείψει τον γάμο της με τον Φόλκβιντ παρέχει σημαντικό φως στο σύγχρονο δίκαιο του γάμου στη Νορβηγία.

## Οικογένεια
Η Σεσίλια είχε τουλάχιστον δύο γιους: από τον Φόλκβιντ, τον:
* Χάακον ο Τρελός (Haakon Galen) π.1175-1214, γιάρλ. 

και από τον Μπορντ, είχε τον:
* Ίνγκε Β΄ 1185-1217, βασιλιάς της Νορβηγίας. 

Απεβίωσε λίγο μετά τη γέννηση του Ίνγκε Β΄. Ο Χάακον θα γινόταν αργότερα ένας από τους ανταγωνιστές του Ίνγκε Β΄ για τον θρόνο της Νορβηγίας, κατά τα τελευταία στάδια της περιόδου του εμφυλίου πολέμου.

## Βιβλιογραφικές αναφορές
* Helle, Knut. (2009, 13. Φεβρουαρίου). Cecilia Sigurdsdatter. I Norsk biografisk leksikon. Hentet 27. Αυγούστου 2016 από https://nbl.snl.no/Cecilia_Sigurdsdatter.

## Αναφορές


Κατηγορία:Οίκος του Γκίλλε
Αγνή Χάακονσντατερ

Η **Αγνή Χάακονσντατερ,** παλαιά νορβηγικά: *Agnes Hákonardottir, (*1290 &#x2013; 1319) ήταν η μεγαλύτερη κόρη του βασιλιά Χάακον Ε΄ της Νορβηγίας από τη Γκρο Σίγκουρντσντατερ, κόρη του Σίγκουρντ Λόντινσον και της συζύγου Μπάουγκαϊτ Στάιναρσντατερ  και ως εκ τούτου η κύρια κληρονόμος.

## Βιογραφία
Ωστόσο, καθώς ο βασιλιάς Χάακον Ε΄ είχε με κάποιο τρόπο ξεχάσει να νυμφευτεί επίσημα τη μητέρα της, πριν γίνει η σύλληψη της πριγκίπισσας Αγνής, αποφασίστηκε τελικά ότι για πολιτικούς λόγους, η πριγκίπισσα Aγνή και οι απόγονοί της μετακινήθηκαν μία θέση πιο κάτω από τη λίστα κληρονομιών και η νεότερη αδελφή Ίνγκεμποργκ Χάακονσντατερ μετακινήθηκε μία θέση παραπάνω στη λίστα κληρονομιάς. Αυτό σήμαινε ότι ο νορβηγικός θρόνος θα περιερχόταν στη μικρότερη αδελφή της Ίνγκεμποργκ, αλλά ότι η πριγκίπισσα Aγνή και οι απόγονοί της παρέμεναν οι νόμιμοι διάδοχοι του θρόνου, εάν οι απόγονοι της Ίνγκεμποργκ εξέλιπαν.

## Οικογένεια
Το 1302 η Aγνή παντρεύτηκε τον Χάβτορε Γιόνσον, βαρόνο (1275 &#x2013; 1320). Ήταν γιος του Γιόν Ίβαρσον Ράουντ (π. 1245 – π. 1312) της φυλής Σούντραϊμ (*Sudreimsætten*) στο Ρόμερικε και της συζύγου της Άσα. Ο Χάβτορε ήταν ο κυβερνήτης του Ρόμερικε και κατείχε οκτώ ιδιοκτησίες και εδάφη σε όλη τη Νορβηγία, συμπεριλαμβανομένου του Μπόρεγκορντ στο Σάρπσμποργκ.  

Οι γιοι τους Γιόν Χάβτορεσον του Σούντρχαϊμ (βαρόνος του Ρίκσροντ) και ο αδελφός του Σίγκουρντ Χάβτορεσον αναφέρονται συλλογικά ως γιοι του Χάβτορε (*Havtoresønnene*) και έγιναν κεντρικά πρόσωπα στη νορβηγική πολιτική. Ο Γιόν Χάβτορεσον (π. 1312 &#x2013; π. 1390), νυμφεύτηκε την Μπιργκίτα Κνούτσντοτερ Λέγιον (απεβ. Χούσεμπυ, Όνσεϋ, 1395),  και ο Σίγκουρντ Χάβτορεσον (π. 1315 &#x2013; π. 1392)  είχαν πρόσβαση σε θέσεις επιρροής κατά τη διάρκεια της βασιλείας τού ετεροθαλούς εξαδέλφου τους, βασιλιά Μάγκνους Ζ΄ Έρικσον.   

## Δείτε επίσης
* διεκδίκηση Σούντραϊμ
* Νορβηγοί ευγενείς

## Βιβλιογραφικές αναφορές

Κατηγορία:Οίκος του Σβερ
Κατηγορία:Οίκος του Χορφάγκρε